मित्रो ! "जय माँ हिंगुलाज" का निर्माण इसलिए किया गया क्योंकि माँ की ऐसी ही इच्छा थी कि इसके निर्माण का श्रेय मुझे मिले ..वरना क्या कारण है कि आदिशक्ति होने के बावजूद और बावन शक्तिपीठों में सबसे प्रथम स्थान पर सुशोभित हिंगुलाज के लिए आज तक किसी ने न कोई भजन का एलबम बनाया और न ही कोई नयी आरती रची..........ऋषि दधीचि द्वारा प्रदत्त सिद्धमंत्र तक से लोग पूरी तरह वाकिफ नहीं मिले.........अष्टक/स्तोत्र को कैसे गाना है, इसका भान और ज्ञान भी बहुत कम लोगों में मिला . जबकि हिंगुलाज माँ उनकी कुलदेवी है जिनका काम ही सतत बुद्धि से चलता है . साहित्य में सर्वोपरि सृजनकरता कहलाने वाले चारण, भावसार, भानुशाली, ब्रह्मखत्री या ब्रह्मक्षत्रिय के अलावा सोनी इत्यादि अनेक समुदायों में हिंगुलाज को कुलदेवी के रूप में पूजा जाता है . बस.......मुख्य स्थान अथवा शक्तिपीठ पाकिस्तान के बलोचिस्तान में होने के कारण बहुत से लोग इस देवी से अनजान हैं .